Legal Document

Category: 327

Text:
24. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ Αριθ. 7126 της 29 Αυγ./22 Σεπτ. 1977 (ΦΕΚ Β' 907) Περί τροποποιήσεως της υπ' αρ. ΕΙ/6149/28.6.76 αποφάσεως των Υπουργών Συντονισμού και Οικονομικών, ως αύτη ετροποποιήθη δια της υπ' αριθ. 9402/30.10.1976 ομοίας "περί καθορισμού της διαδικασίας, δικαιολογητικών και ελέγχου τούτων δια την καταβολήν της υπό των άρθρ. 7 και 8 του Νόμ. 289/1976 προβλεπομένης ενισχύσεως. Έχοντες υπ όψει: 1.Τας διατάξεις του Νόμ. 289/1976 "περί παροχής κινήτρων δια την ανάπτυξιν παραμεθορίων περιοχών και ρυθμίσεως συναφών θεμάτων". 2.Τας διατάξεις των υπ' αριθ. ΕΙ/6149/28.6.1976 αποφάσεως, ως αύτη συνεπληρώθη δια της υπ' αριθ. 9402/30.10.1976 ομοίας. 3.Την ανάγκην τροποποιήσεως και περαιτέρω συμπληρώσεως της υπ' αριθ. ΕΙ/6149/28.6.1976 αποφάσεως ημών μετά την συμπλήρωσιν ταύτης υπό της υπ' αριθ. ΙΕ/9402/30.10.1976 ομοίας τοιαύτης και ενοποιήσεως τούτων εις ενιαίον κείμενον, αποφασίζομεν: 1.Δικαιολογητικά δια την καταβολήν της υπό των άρθρ.7 και 8 του Νόμ. 289/1976 ενισχύσεως. α)Δια την καταβολήν της προβλεπομένης υπό των άρθρ. 7 και 8 παρ. 1 του Νόμ. 289/1976 οικονομικής ενισχύσεως απαιτείται, αίτησις του ενδιαφερομένου, υποβαλλομένη, μετά την ολοκλήρωσιν της υπαχθείσης εις τας προρρηθείσας διατάξεις επενδύσεως, δια την οποίαν καταβάλλεται η ενίσχυσις, εις την Υπηρεσίαν Ιδιωτικών Επενδύσεων του Υπουργείου Συντονισμού, συνοδευομένη υπό των κάτωθι δικαιολογητικών: (1)Αντιγράφου της εκδοθείσης σχετικής οικοδομικής αδείας. (2)Βεβαιώσεως του οικείου Δημοσίου Ταμείου περί μη οφειλής του αιτούντος εις το Ελληνικόν Δημόσιον. (3)Αντιγράφου εκθέσεως έλεγχου της αρμοδίας Οικονομικής Εφορίας, εκ της οποίας να προκύπτουν: Ι.Η αναγνωριζομένη δαπάνη δια την ανέγερσιν των κτιριακών εγκαταστάσεων των υπαχθεισών εις το Νόμ. 289/1976. ΙΙΤο κόστος των μηχανημάτων και λοιπών παγίων περιουσιακών στοιχείων των υπαχθέντων εις τον Νόμ. 289/1976. ΙΙΙ.Τα ληφθέντα υπό της επιχειρήσεως δάνεια ή πιστώσεις παρ' ημεδαπών ή αλλοδαπών Τραπεζών ή επιχειρήσεων κατά χρονολογικήν σειράν. IV.Η κάλυψις της συνολικής δαπάνης επενδύσεων, δια την οποίαν χορηγείται η οικονομική ενίσχυσις, εξ ιδίων κεφαλαίων κατά ποσοστόν 15%, συμφώνως προς την παρ. 1 του άρθρ. 9 του Νόμ. 289/1976. V.Η μη έναρξις πραγματοποιήσεως της επενδύσεως προ της υποβολής της αιτήσεως του ενδιαφερομένου δια την έκδοσιν της κατά την παρ. 3 του άρθρ. 2 του Νόμ. 289/1976 Υπουργικής αποφάσεως. (4)Εκθέσεως του αρμοδίου νομομηχανικού περί του όγκου των κτιριακών εγκαταστάσεων της επιχειρήσεως των υπαχθεισών εις τον Νόμ. 289/1976. (5)Βεβαιώσεως της Τραπέζης ή της επιχειρήσεως περί του ύψους του χορηγηθέντος δανείου ή πιστώσεως κατά χρονολογική σειράν της διαρκείας αυτού και του ύψους του επιτοκίου. "(6).Κατ' εξαίρεσιν των ανωτέρω οριζομένων, το Δημόσιον δύναται να καταβάλη εις τας υπαχθείσας εις τας διατάξεις του Νόμ. 289/1976 επιχειρήσεις, την ενίσχυσιν την οριζομένην εις την οικείαν υπουργικήν απόφασιν και προ της ολοκληρώσεως της επενδύσεως, εφ' όσον αναφέρεται εις την κάλυψιν δαπάνης εκ της επιβαρύνσεως εξ ενδιαμέσων τόκων κατόπιν προηγουμένης βεβαιώσεως της δανειοδοτρίας Τραπέζης ότι ούτοι είναι απαιτητοί κατά τας ημερομηνίας λήξεώς των. Εν περιπτώσει μη συμμορφώσεως της επιχειρήσεως προς τους ορούς της κατά την παρ. 1 του άρθρ. 9 του Νόμ. 289/1976 εκδοθείσης υπουργικής αποφάσεως, τα κατ' εφαρμογήν της ανωτέρω διατάξεως τυχόν καταβληθέντα ποσά ενισχύσεως επιστρέφονται εις το Δημόσιον εντόκως εφαρμοζομένων εν προκειμένω των εν παρ. 4 του άρθρ. 9 του Α.Ν. 289/1976 οριζομένων. Το εδάφ. 6 της παρ. 1 προστέθηκε ως άνω με την απόφαση ΙΕ/2232/28 Φεβρ. – 14 Μαρτ. 1979 (ΦΕΚ Β' 223). 2.Μη δημοσίευσις εις Φ.Ε.Κ. Α.Εκδιδόμεναι αποφάσεις του Υπουργού Συντονισμού δια την καταβολήν της ενισχύσεως περί ης το άρθρ. 7 και η παρ. 1 του άρθρ. 8 του Νόμ. 289/1976 δεν δημοσιεύονται δια της Εφημερίδος της Κυβερνήσεως. 3.Γενικαί Διατάξεις. Εφεξής η υπ' αριθ. ΕΙ/6149/28.6.1976 ημετέρα απόφασις ως αύτη ετροποποιήθη δια της υπ' αριθ. 9402/30.10.1976 ομοίας παύει ισχύουσα αντικαθισταμένη δια της παρούσης. Η παρούσα δημοσιευθήτω δια της Εφημερίδος της Κυβερνήσεως. (Μετά τη σελ. 86,30(γ) Σελ. 86,301 Τεύχος 696 – Σελ. 133 - 585 Κίνητρα Ιδιωτικών Επενδύσεων στην Περιφέρεια 13.Γ.β.24